உலகில் உள்ள அனைத்து மருத்துவமும் உடலில் என்ன காரணத்தால் நோய் ஏற்பட்டது என்பதை அறிந்து அதை மருந்துக்கள் மூலமாகவோ வேறு ஏதேனும் வழிமுறைகள் மூலமாகவோ சரிசெய்வார்கள். உதாரணமாக ஒருவருக்கு மூட்டு வலி ஏற்பட்டுள்ளது என வைத்துக்கொள்வோம் அவர் வைத்தியரிடம் சென்றால் நாடிப் பரிசோதனை செய்து பார்த்துவிட்டு உடலில் வாதம் அதிகரித்துள்ளது என்பதை அறிந்துகொண்டு அதனை தணிப்பதற்காக மருந்துக்கள் மற்றும் உணவுமுறைகளை பரிந்துரைப்பார். அவற்றை பின்பற்றியதும் வாதம் தணிந்து மூட்டுவலி குணமாகிவிடும். அதேநேரத்தில் ஆங்கில மருத்துவமோ வலி உள்ள இடத்தை மட்டும் பரிசோதித்துவிட்டு ஆரம்பத்தில் வலிநிவாரணிகளை கொடுத்து சமாளிப்பர். பின்னர் மூட்டு மாற்று அறுவை சிகிச்சை செய்து தான் ஆகவேண்டும் உலகத்தில் இதற்கு வேறு எந்த தீர்வும் இல்லை என நம்பவைத்து கால் மூட்டுக்களை மாற்றிவிடுவர்.